section_heading: Distribucije Linuxa
paragraph_text: mini|Desktop distribucije [[Ubuntu 9.04 iz 2009. godine|alt=]] alt=|mini|Sučelje [[GNOME Shell distribucije Fedora iz 2020. godine]] mini|KDE sučelje Plasma iz 2019. godine Distribucija Linuxa je cjeloviti operacijski sustav sastavljen od jezgre Linuxa (s pogonskim programima), GNU sistemskih i aplikacijskih programa, dokumentacije, izvornog koda, grafičkog servera (Xorg ili wayland) i grafičkog okruženja. Osim tih osnovnih dijelova, različite distribucije uključuju veći ili manji broj ostalih korisničkih programa specifične namjene. Svaka distribucija je podešena prema željama autora i korisnika za određenu namjenu. Nemoguće je utvrditi točan broj distribucija, a ne postoji niti jasan kriterij što čini Linux distribuciju. Veliki broj distribucija kao i nepostojanje standarda – poput jedinstvenog načina instaliranja programa – mnogim korisnicima računala otežava prelazak na Linux, ali i komercijalnu upotrebu.